《闻东嘉王公得杂学士喜而成篇》
宋代·喻良能

四海王夫子，精忠简冕旒。
诏纶飞涣渥，禁阁要名流。
江左思安石，朝端欠武侯。
命珪兼召节，蚤晚到南州。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。